Ο ρόλος των αναστολέων της διπεπτιδυλικής πεπτιδάσης 4 στη θεραπεία του σακχαρώδη διαβήτη τύπου 2 στους ηλικιωμένους-βιβλιογραφική ανασκόπηση
Creators: name: Χατζηπανταζή, Σουλτάνα Θωμά
Publisher: name: Aristotle University of Thessaloniki
Year: 2023
Subjects: Σακχαρώδης διαβήτης τύπου 2
Αναστολείς DPP-4
Ηλικιωμένοι
Diabetes mellitus type 2
DPP-4 inhibitors
Elderly

description: Εισαγωγή: Ο παγκόσμιος επιπολασμός του Σακχαρώδη Διαβήτη τύπου 2 αυξάνεται με τη μεγαλύτερη αύξηση να καταγράφεται σε ηλικιωμένους 60-79 ετών. Οι ηλικιωμένοι διαβητικοί ασθενείς είναι ένας ετερογενής πληθυσμός και σύμφωνα με τις τρέχουσες κατευθυντήριες οδηγίες απαιτείται εξατομικευμένη θεραπευτική προσέγγιση. Η συνεκτίμηση της συνολικής υγείας, των συννοσηροτήτων, της γνωστικής και λειτουργικής κατάστασης, και του προσδόκιμου ζωής των ασθενών είναι απαραίτητη ώστε να καθοριστούν οι γλυκαιμικοί στόχοι. Τα ζητήματα ασφάλειας είναι μείζονος σημασίας κατά τη θεραπεία ηλικιωμένων ασθενών με ΣΔΤ2 με κύριο στόχο την αποφυγή ανεπιθύμητων ενεργειών και κυρίως της υπογλυκαιμίας και των επακόλουθων συνεπειών της, όπως πτώσεις, επιδείνωση νοητικής εξασθένισης, άνοια, νοσηλείες, θνησιμότητα. Οι συστάσεις είναι να προτιμώνται αντιδιαβητικά φάρμακα με χαμηλό κίνδυνο υπογλυκαιμίας και να αποφεύγεται η υπερθεραπεία, η οποία είναι συχνή στους ηλικιωμένους. Σκοπός: Η βιβλιογραφική ανασκόπηση των μελετών για την ασφάλεια της χορήγησης των αναστολέων της διπεπτιδυλικής πεπτιδάσης 4 σε ηλικιωμένους ασθενείς με Σακχαρώδη Διαβήτη τύπου 2 (ΣΔΤ2). Μέθοδος: Πραγματοποιήθηκε βιβλιογραφική αναζήτηση στις ηλεκτρονικές βάσεις δεδομένων PubMed και Google Scholar μέχρι τον Απρίλιο 2022 με λέξεις-κλειδιά: elderly, diabetes mellitus type 2, DPP-4 inhibitors. Αναλύονται περιγραφικά και ποιοτικά τα χαρακτηριστικά των μελετών που ερεύνησαν την καρδιαγγειακή ασφάλεια και άλλες παρενέργειες της χορήγησης των αναστολέων της διπεπτιδυλικής πεπτιδάσης 4 σε ασθενείς με ΣΔΤ2. Αποτελέσματα : Οι αναστολείς DPP-4 δεν αυξάνουν το καρδιαγγειακό κίνδυνο, με εξαίρεση τη σαξαγλιπτίνη, η οποία αύξησε το κίνδυνο νοσηλείας για καρδιακή ανεπάρκεια σε όλες τις ηλικιακές κατηγορίες. Οι αναστολείς DPP-4 έχουν καλό συνολικό προφίλ ασφάλειας, καρδιαγγειακής και νεφρικής. Είναι αποτελεσματικοί ως προς τον γλυκαιμικό έλεγχο με σημαντικά χαμηλό κίνδυνο υπογλυκαιμίας σε σύγκριση με τις σουλφονυλουρίες και ουδέτερη επίδραση στο σωματικό βάρος. Η χορήγηση των αναστολέων DPP-4 σε ηλικιωμένους διαβητικούς ασθενείς είναι καλά ανεκτή και ασφαλής χωρίς να αυξηθεί ο κίνδυνος υπογλυκαιμίας και ανεπιθύμητων ενεργειών. Μελλοντικές μελέτες ειδικά σχεδιασμένες για ηλικιωμένους ασθενείς και έλεγχος περισσότερων καταληκτικών σημείων είναι απαραίτητες. Συμπεράσματα: Η χορήγηση των αναστολέων της διπεπτιδυλικής πεπτιδάσης 4 είναι ασφαλής σε ηλικιωμένους ασθενείς με ΣΔΤ2 χωρίς να αυξηθεί ο κίνδυνος υπογλυκαιμίας και ανεπιθύμητων ενεργειών.
description: Background: The global prevalence of type 2 diabetes mellitus is increasing, with the greatest increase recorded in 60-79 year old people. Elderly with diabetes mellitus type 2 (DMT2) are a heterogeneous population and according to current guidelines, an individualized treatment approach is required. Consideration of overall health, comorbidities, cognitive and functional status, and life expectancy of patients is necessary to determine glycemic targets. Safety issues are of major importance when treating elderly patients with DMT2 with the main objective of avoiding adverse events, especially hypoglycaemia and its subsequent consequences such as falls, worsening cognitive impairment, dementia, hospitalisations, and mortality. The recommendations are to give preference to antidiabetic drugs with a low risk of hypoglycaemia and to avoid overtreatment, which is common in the elderly. Aim: To review the literature on the safety of administration of dipeptidyl peptidase 4 inhibitors in elderly patients with Diabetes Mellitus type 2.Methods: A literature search was performed in PubMed and Google Scholar online databases up to April 2022 using keywords: elderly, diabetes mellitus type 2, DPP-4 inhibitors. Descriptive and qualitative characteristics of studies investigating the cardiovascular safety and other side effects of administration of dipeptidyl peptidase 4 inhibitors in patients with DMT2 are analyzed. Results : DPP-4 inhibitors do not increase cardiovascular risk, with the exception of saxagliptin, which increased the risk of hospitalization for heart failure in all age groups. DPP-4 inhibitors have a good overall cardiovascular and renal safety profile. They are effective in terms of glycaemic control with a significantly lower risk of hypoglycaemia compared to sulphonylureas and have a neutral effect on body weight. Administration of DPP-4 inhibitors in elderly diabetic patients is well tolerated and safe without increasing the risk of hypoglycaemia and adverse effects. Future studies specifically designed for elderly patients and with emphasis in checking more endpoints are needed. Conclusions: Administration of dipeptidyl peptidase 4 inhibitors is safe in elderly patients with DMT2 without increasing the risk of hypoglycemia and adverse events.